Kõige varasem sülemlemine on olnud 4. mail 2002. Üks aasta panime 9. mail kartulaid ja mina ei saanudki kartulipanekust osa võtta, mul tuli paari tunni jooksul 6 sülemit. Suured sülemid kõik. Mai algul sülemlemist loetakse varaseks, see tähendab, et pered on hakanud varakult hauet tootma ja lähvad ruttu tugevaks. Mulle meeldib varane sülemlemine sellepärast, et siis peakorje ajaks, jaanipäevaks, on sülemlemisetung möödas. Aga selle 9. mai sülemlemisega oli jah tore lugu, muudkui  ajasin neid kastidesse, osad kippusid kokku minema.